open-index/open-wikipedia-markdown huggingface dataset:
Ντέιβιντ Μπέιρνς

Ο **Ντέιβιντ Μπέιρνς** *(David Barnes)* ήταν Άγγλος αξιωματικός, ποδοσφαιριστής και προπονητής.

## Σταδιοδρομία
Ο Ντέιβιντ Μπέιρνς ήταν αξιωματικός της αγγλικής ναυτικής αποστολής με την οποία βρέθηκε στην Ελλάδα κατά την περίοδο του Α΄ Παγκοσμίου Πολέμου. Ασχολούνταν και με το ποδόσφαιρο και υπήρξε ένας «περίφημος κυνηγός που έπαιζε στις τρεις κεντρικές θέσεις της μπροστινής γραμμής». Το 1914 μαζί με τον Απόστολο Νικολαΐδη, συμμετείχε σε αγώνες με την ομάδα του Πανελλήνιου Ποδοσφαιρικού Ομίλου. Σε αγώνα απέναντι στον Αθηναϊκό Σύλλογο Ποδοσφαιρίσεως που έληξε με 2-2 ο Μπέιρνς σημείωσε 2 γκολ προτού να αποχωρήσει τραυματίας. Ο Γιώργος Καλαφάτης διακρίνοντας τις αθλητικές αρετές του Μπέιρνς αποφάσισε να τον εντάξει και επίσημα στο σύλλογο καθώς είχε αποφασίσει να προχωρήσει στην απόκτηση και άλλων ξένων αθλητών. Ο Μπέιρνς ήταν ένας από τους πρώτους ξένους αθλητές που αγωνίστηκαν στον Παναθηναϊκό, μαζί με τους Γάλλους Ντιόν και Ντεμπλά και τον Άγγλο Σμιθ. Το 1917 ο Γιώργος Καλαφάτης εμπιστεύτηκε την τεχνική ηγεσία της ομάδας στον Μπέιρνς. Ο Μπέιρνς μαζί με τον Τζον Σίριλ Κάμπελ υπήρξαν οι πρώτοι ξένοι προπονητές του Παναθηναϊκού και οι μοναδικοί στους οποίους παραχώρησε τη θέση του προπονητή ο Καλαφάτης την περίοδο που αγωνιζόταν καθώς συνήθιζε να είναι ο ίδιος και παίκτης και προπονητής.

## Παραπομπές


Κατηγορία:Άγγλοι ποδοσφαιριστές
Κατηγορία:Άγγλοι προπονητές ποδοσφαίρου
Κατηγορία:Ποδοσφαιριστές Παναθηναϊκού
Κατηγορία:Προπονητές ποδοσφαίρου Παναθηναϊκού
Κατηγορία:Επιθετικοί ποδοσφαιριστές
Χαρίλαος Αγγελάκης

Ο **Χαρίλαος Αγγελάκης** (1857 - 1922) ήταν νομικός και πολιτικός από την Κρήτη.

Διορίστηκε υφηγητής του Διοικητικού Δικαίου του πανεπιστημίου Αθηνών το 1878. Το 1881 εξελέγη μέλος της Κρητικής Βουλής. Το 1886 παραιτήθηκε εξαιτίας του ζητήματος που προέκυψε αναφορικά με τις ενέργειές του για την ένωση της Κρήτης.

Έργα του είναι:
* Μελέται περί της επιστήμης του Διοικητικού Δικαίου : Συν τη εκθέσει κυρίως μεν της εν Ελλάδι, συγχρόνως δε και της εν Γερμανία Αγγλία και Γαλλία ισχυούσης νομοθεσίας 1881
* Περί του δικαίου της ανώνυμου ή μετοχικής Εταιρίας 1887

## Παραπομπές


Κατηγορία:Έλληνες πανεπιστημιακοί του 19ου αιώνα
Κατηγορία:Βουλευτές της Κρητικής Πολιτείας
Κατηγορία:Έλληνες νομικοί
Ιωάννης Μπουρνιάς

Ο **Ιωάννης Α. Μπουρνιάς** (1877-1974) ήταν  Έλληνας νομικός και βουλευτής Ευβοίας. Χρημάτισε επίσης υπουργός.

## Βιογραφία
Γεννήθηκε στην Κάρυστο. Στις 27 Φεβρουαρίου 1895 μεταγράφηκε στη Νομική Σχολή. Στις εκλογές του 1910 εκλέχθηκε βουλευτής με το Κόμμα Φιλελευθέρων στο νομό Ευβοίας για πρώτη φορά και επανεξελέγη τα έτη 1912, 1915, 1917, 1928, 1932, 1936 και 1946.. Ο Μπουρνιάς εργάστηκε ως δικηγόρος και υπηρέτησε ως υφυπουργός Δικαιοσύνης το 1932 στην κυβέρνηση Ελευθερίου Βενιζέλου και την ίδια χρονιά υπουργός Δικαιοσύνης και προσωρινός υπουργός Γεωργίας. Στην κυβέρνηση του Δημητρίου Μάξιμου διορίστηκε υπουργός Μεταφορών και υπηρέτησε στη θέση αυτή από τις 27 Ιανουαρίου 1947 ως τις 17 Φεβρουαρίου 1947. Ήταν παντρεμένος με την Ελένη Μπουρνιά.

Πέθανε σε ηλικία 97 ετών στην Αθήνα στις 20 Ιανουαρίου 1974 και κηδεύτηκε την επομένη από τον ναό Α΄ Νεκροταφείου.

## Παραπομπές


Κατηγορία:Έλληνες νομικοί
Κατηγορία:Βουλευτές Ευβοίας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Μεταφορών
Κατηγορία:Βουλευτές εκλεγμένοι με το κόμμα των Φιλελευθέρων
Κωνσταντίνος Αγγελόπουλος

Ο **Κωνσταντίνος Αγγελόπουλος** (1856 - 1947) ήταν Έλληνας δημοσιογράφος, οικονομολόγος και πολιτικός. Υπηρέτησε για πολλά χρόνια ως βουλευτής. 

## Βιογραφικά στοιχεία
Ήταν γιος του επίσης δημοσιογράφου Ιωάννη Αγγελόπουλου. Εξελέγη βουλευτής Αττικής (1895, 1902, 1905, 1908 και 1910). Το 1908 απέκτησε τη βουλευτική ιδιότητα μετά το θάνατο του βουλευτή Μουτσόπουλου. Στη συνεχεία, εκλέχθηκε βουλευτής Αθηνών (1926 και 1936).

Ήταν πρόεδρος του Ελεγκτικού Συνεδρίου από το 1921 ως το 1923.

Υπηρέτησε δύο φορές ως υπουργός στις κυβερνήσεις του Αλέξανδρου Ζαΐμη και του Παναγή Τσαλδάρη. Ειδικότερα, χρημάτισε υπουργός Δικαιοσύνης από τις 4 Δεκεμβρίου 1926 μέχρι τις 17 Αυγούστου 1927 και ως υπουργός Οικονομικών από τις 25 Νοεμβρίου 1932 μέχρι τις 9 Ιανουαρίου 1933.

## Πηγές
*Φωτογραφία και πληροφορίες στον Πανδέκτη.
*Βιογραφία- Οι πρόεδροι του Ελεγκτικού Συνεδρίου 

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες οικονομολόγοι
Κατηγορία:Βουλευτές Αττικής
Κατηγορία:Βουλευτές Αθηνών
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Δικαιοσύνης
Κατηγορία:Βουλευτές Αττικοβοιωτίας
Κατηγορία:Πρόεδροι του Ελεγκτικού Συνεδρίου
Κατηγορία:Έλληνες πολιτικοί του 20ού αιώνα
Αγγελόπουλος (αποσαφήνιση)

Με το επώνυμος **Αγγελόπουλος** μπορεί να αναφέρονται:

* Άγγελος Αγγελόπουλος (1904-1995), Έλληνας πολιτικός, και οικονομολόγος
* Άγγελος Ε. Αγγελόπουλος (θαν. 1944), Έλληνας νομικός και πολιτικός
* Αθανάσιος Αγγελόπουλος (γενν. 1939), Έλληνας πανεπιστημιακός και θεολόγος
* Άρης Αγγελόπουλος, Έλληνας πετοσφαιριστής και προπονητής
* Αριστομένης Αγγελόπουλος (1900-1990), Έλληνας ζωγράφος
* Βασίλης Αγγελόπουλος (γενν. 1965), Έλληνας φυσικός
* Γιάννης Αγγελόπουλος (1881-1943), Έλληνας βαρύτονος
* Γιάννης Αγγελόπουλος (γενν. 1967), Έλληνας πρώην ποδοσφαιριστής
* Γεώργιος Αγγελόπουλος (1852–1935), Έλληνας νομικός και πανεπιστημιακός
* Γεώργιος Αγγελόπουλος, κοσμικό όνομα του Πατριάρχη Γρηγόριου Ε΄
* Γιώργος Αγγελόπουλος, Έλληνας επιχειρηματίας και μέτοχος της ομάδας του Ολυμπιακού στην καλαθοσφαίριση
* Γιώργος Παν. Αγγελόπουλος, Έλληνας πολιτικός, και Αντιπεριφερειάρχης Δυτικής Ελλάδας
* Γιώργος Αγγελόπουλος (αθλητής) (Ντάνος), Έλληνας πρώην ποδοσφαιριστής, νικητής του reality Survivor 2017, ηθοποιός
* Δημήτριος Αγγελόπουλος (1907-1986), Έλληνας βιομήχανος, θύμα τρομοκρατικής επίθεσης
* Διομήδης Αγγελόπουλος, Έλληνας πολιτικός, υφυπουργός επί επταετίας της δικτατορίας των Συνταγματαρχών
* Θεόδωρος Αγγελόπουλος (σκηνοθέτης) (1935-2012), Έλληνας σκηνοθέτης
* Θεόδωρος Αγγελόπουλος (βιομήχανος) (;-1953), Έλληνας βιομήχανος, ιδρυτής της Χαλυβουργικής
* Θεόδωρος Αγγελόπουλος (πανεπιστημιακός) (1883-1981), Έλληνας πανεπιστημιακός
* Θεόδωρος Αγγελόπουλος (εφοπλιστής) (γενν. 1943), Έλληνας εφοπλιστής, σύζυγος Γιάννας Δασκαλάκη
* Κωνσταντίνος Αγγελόπουλος (1856-1947), Έλληνας δημοσιογράφος και πολιτικός
* Λυκούργος Αγγελόπουλος (1939-2014), Έλληνας καθηγητής βυζαντινής μουσικής
* Μάκης Αγγελόπουλος, Έλληνας επιχειρηματίας και μεγαλομέτοχος της ομάδας της ΑΕΚ στην καλαθοσφαίριση
* Μανώλης Αγγελόπουλος (1939-1989), Έλληνας λαϊκός τραγουδιστής
* Μάριος Αγγελόπουλος (1909-1995), Έλληνας συγγραφέας, σκιτσογράφος και σκηνογράφος, δημοτικός σύμβουλος δήμου Αθηναίων
* Νικόλαος Αγγελόπουλος (γενν. 1947), Έλληνας πολιτικός, βουλευτής και υφυπουργός από την Αιτωλοακαρνανία
* Νίκος Αγγελόπουλος (καλαθοσφαιριστής) (γενν. 1984), Έλληνας καλαθοσφαιριστής
* Νίκος Αγγελόπουλος (πετοσφαιριστής) (γενν. 1989), Έλληνας πετοσφαιριστής
* Νίκος Αγγελόπουλος (δρομέας), Έλληνας δρομέας ταχύτητας
* Νίκος Αγγελόπουλος, Έλληνας τραγουδιστής ("Αχ να γυρίσει")
* Παναγιώτης Κ. Αγγελόπουλος, Έλληνας βιομήχανος και μέτοχος της ομάδας του Ολυμπιακού στην καλαθοσφαίριση
* Στάθης Αγγελόπουλος, Έλληνας τραγουδιστής
* Σωτήρης Αγγελόπουλος (1937-1998), Έλληνας ποδοσφαιριστής, διεθνής με τον Παναθηναϊκό

## Δείτε επίσης
* Οικογένεια Αγγελόπουλου
* Παναγιώτης Αγγελόπουλος (αποσαφήνιση)
* Αγγελοπούλου (αποσαφήνιση)
Αγγελοπούλου (αποσαφήνιση)

Το ελληνικό επώνυμο **Αγγελοπούλου** μπορεί να αναφέρεται σε κάποια από τις παρακάτω:
* Βίτω Αγγελοπούλου (θαν. 2008), συγγραφέας και κριτικός του παιδικού βιβλίου
* Γιάννα Αγγελοπούλου-Δασκαλάκη (γενν. 1955), πολιτικός και επιχειρηματίας
* Ερατώ Αγγελοπούλου, αθλήτρια του στίβου στον Μεσοπόλεμο
* Μαρία Αγγελοπούλου (γενν. 1988), ποιήτρια

## Δείτε επίσης
* Αγγελόπουλος (αποσαφήνιση)
Νικολάκος (αποσαφήνιση)

Με την ονομασία **Νικολάκος** μπορεί να αναφέρονται:

## Πρόσωπα
* Πέτρος Νικολάκος, Έλληνας αγωνιστής της Ελληνικής Επανάστασης 1821-1829.
* Νικολάκος Σαμαρτζόπουλος, Έλληνας πρόκριτος και δημογέροντας της Τρίπολης κατά την Ελληνική Επανάσταση 1821-1829.

## Διάφορα
* *Νικολάκος* ή *Κολάτσης*, ονομασία κατοίκων της Νεστάνης Αρκαδίας.
Δασκαλόπουλος (αποσαφήνιση)

Με το επώνυμο **Δασκαλόπουλος** μπορεί να αναφέρονται:

*Γεώργιος Δασκαλόπουλος, Έλληνας αγωνιστής της Ελληνικής Επανάστασης του 1821-1829 και πληρεξούσιος της Ε' Εθνοσυνέλευσης του 1832.
*Δημήτρης Δασκαλόπουλος (ποιητής) (γενν. 1939), Έλληνας ποιητής, πεζογράφος και κριτικός λογοτεχνίας.
*Δημήτρης Δασκαλόπουλος (βιομήχανος) (γενν. 1957), Έλληνας βιομήχανος.

## Δείτε επίσης
* Δασκαλοπούλου (αποσαφήνιση)
Δασκαλοπούλου (αποσαφήνιση)

Με το επώνυμο **Δασκαλοπούλου** μπορεί να αναφέρονται:

* Άννα Δασκαλοπούλου, Ελληνίδα ποιήτρια, μεταφράστρια και συγγραφέας παιδικών βιβλίων.
* Μαρία Δασκαλοπούλου ή *Μαρία Πενταγιώτισσα* (1821-1885), Ελληνίδα λαϊκή ηρωίδα, πρόσωπο που σκιαγραφείται σε ελληνικές ταινίες.
* Σοφία Δασκαλοπούλου, Ελληνίδα πανεπιστημιακός, κοινωνική ανθρωπολόγος και συγγραφέας.

## Δείτε επίσης
* Δασκαλόπουλος (αποσαφήνιση)
Πάουελ (αποσαφήνιση)

Με την ονομασία **Πάουελ** (αγγλικά: *Powell*) μπορεί να αναφέρονται:

## Επώνυμο
* Ασάφα Πάουελ (γενν. 1982), Τζαμαϊκανός δρομέας.
* Κόζι Πάουελ (1947-1998), Άγγλος ντράμερ.
* Ρόμπερτ Πάουελ (γενν. 1944), Άγγλος ηθοποιός.
* Ρόμπερτ Μπέηντεν-Πάουελ (1857-1941), Άγγλος στρατιωτικός και ιδρυτής της Παγκόσμιας Προσκοπικής Κίνησης.
* Σέσιλ Φρανκ Πάουελ (1903-1969), Άγγλος νομπελίστας φυσικός.
* Τζος Πάουελ (γενν. 1983), Αμερικανός καλαθοσφαιριστής.

Κατηγορία:Επώνυμα
2663 Μιλτιάδης

Ο **Μιλτιάδης (Miltiades)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,465. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Αθηναίου στρατηγού Μιλτιάδη.

## Φυσικά χαρακτηριστικά
Τα φυσικά χαρακτηριστικά του Μιλτιάδη είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μιλτιαδης
2664 Έβερχαρτ

Ο **Έβερχαρτ (Everhart)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Αμερικανού αστρονόμου Έντγκαρ Έβερχαρτ (*Edgar Everhart*, 1920-1990).

## Φυσικά χαρακτηριστικά
Η μέση διάμετρος του Έβερχαρτ εκτιμάται σε 10,9 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,045 ± 0,013.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Εβερχαρτ
2665 Σρούτκα

Ο **Σρούτκα (Schrutka)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,84. Ανακαλύφθηκε το 1938 από τον Γερμανό αστρονόμο Άλφρεντ Μπόρμαν, που παρατηρούσε από τη Χαϊδελβέργη, και πήρε το όνομά του προς τιμή του Αυστριακού αστρονόμου Γκούντραμ Σρούτκα-Ρέχτενσταμ (*Guntram Schrutka-Rechtenstamm*).

## Φυσικά χαρακτηριστικά
Τα κυρίως φυσικά χαρακτηριστικά του Σρούτκα είναι άγνωστα. Ο Σρούτκα περιστρέφεται γύρω από τον εαυτό του μία φορά κάθε 2 ώρες 43 λεπτά και 1 δευτερόλεπτο (Ditteon κ.ά. 2010), μία πολύ γρήγορη περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σρουτκα
2666 Γκραμ

Ο **Γκραμ (Gramme)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,419. Ανακαλύφθηκε το 1951 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του συμπατριώτη του εφευρέτη ηλεκτρολόγου μηχανικού Ζηνοβίου-Θεοφίλου Γκραμ (*Zénobe-Théophile Gramme*, 1826–1901).

* Κατά το αφήλιο της τροχιάς του ο Γκραμ βρίσκεται στα εξώτατα όρια της Κύριας Ζώνης (προς την πλευρά του Δία).

## Φυσικά χαρακτηριστικά

Τα κυρίως φυσικά χαρακτηριστικά του Γκραμ είναι άγνωστα. Ο Γκραμ περιστρέφεται γύρω από τον εαυτό του μία φορά κάθε 14 ώρες και 7 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκραμ
2667 Οϊκάβα

Ο **Οϊκάβα (Oikawa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1967 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Ιάπωνα αστρονόμου Οκούρο Οϊκάβα.

## Φυσικά χαρακτηριστικά
Η μέση διάμετρος του Οϊκάβα εκτιμάται σε 23,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0429.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Οικαβα
2668 Ταταρία

μικρογραφία|Η τροχιά του αστεροειδούς 2668 Ταταρία
Η **Ταταρία** (*Tataria*) είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από την Αυτόνομη Σοβιετική Δημοκρατία των Τατάρων, το σημερινό Ταταρστάν της Ρωσίας.

## Φυσικά χαρακτηριστικά
Τα φυσικά χαρακτηριστικά της Ταταρίας είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ταταρια
Βονόρτας

Το όνομα / ονομασία **Βονόρτας** μπορεί να αναφέρεται:

* Στον Έλληνα ποδοσφαιριστή και προπονητή Γιάννη Βονόρτα
* Στην παλαιότερη ονομασία του χωριού Κάτω Πλάτανος Αιτωλοακαρνανίας
2669 Σοστακόβιτς

μικρογραφία|3D μοντέλο του αστεροειδούς 2669 Σοστακόβιτς
Ο **Σοστακόβιτς (Shostakovich)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1976 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού συνθέτη Ντμίτρι Σοστακόβιτς.

## Φυσικά χαρακτηριστικά
Τα φυσικά χαρακτηριστικά του Σοστακόβιτς είναι άγνωστα. Ο Σοστακόβιτς περιστρέφεται γύρω από τον εαυτό του με περίοδο μικρότερη των 8 ωρών.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σοστακοβιτς
2672 Πίσεκ

Ο **Πίσεκ (Pisek)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,70. Ανακαλύφθηκε το 1979 από τον Τσέχο αστρονόμο Γ. Κβετόν, που παρατηρούσε από το Αστεροσκοπείο Κλετ της Τσεχίας, και πήρε το όνομά του από την τσεχική πόλη Πίσεκ, την αποκαλούμενη «Αθήνα της Νότιας Βοημίας».

## Φυσικά χαρακτηριστικά
Η μέση διάμετρος του Πίσεκ εκτιμάται σε 20,18 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0907.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πισεκ
2673 Λοσινιόλ

Ο **Λοσινιόλ (Lossignol)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1980 από τον Βέλγο αστρονόμο Ανρί Ντεμπεόν, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και του έδωσε το όνομα της φιλικής του οικογένειας Λοσινιόλ.

## Φυσικά χαρακτηριστικά
Τα φυσικά χαρακτηριστικά του Λοσινιόλ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λοσινιολ
2674 Πάνδαρος

μικρογραφία|Η τροχιά του αστεροειδούς 2674 Πάνδαρος
Ο **Πάνδαρος (Pandarus)** είναι ένας μεγάλος αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,238. Ανακαλύφθηκε το 1982 από το προσωπικό του Αστεροσκοπείου του Χάρβαρντ στο Όουκ Ριτζ και πήρε το όνομά του από τον Πάνδαρο.

## Φυσικά χαρακτηριστικά
Η μέση διάμετρος του Πανδάρου εκτιμάται σε 98,1 χιλιόμετρα. Ο φασματικός τύπος του είναι **D**, ενώ το γεωμετρικό άλβεδό του είναι 0,0461. Ο Πάνδαρος περιστρέφεται γύρω από τον εαυτό του μία φορά κάθε 8 ώρες και 29 λεπτά.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πανδαρος
2675 Τόλκιν

Ο **Τόλκιν (Tolkien)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1982 από τον Αμερικανό αστρονόμο Μ. Βατ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Βρετανού συγγραφέα Τζ.Ρ. Τόλκιν.

## Φυσικά χαρακτηριστικά
Ο φασματικός τύπος του Τόλκιν είναι **S** (λιθώδης).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τολκιν
2676 Ώρχους

Ο **Ώρχους** (*Aarhus*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από την πόλη Ώρχους της Δανίας.

## Φυσικά χαρακτηριστικά
Τα φυσικά χαρακτηριστικά του `Ααρχους είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ααρχους
2677 Ιωάννα

Η **Ιωάννα (Joan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,546. Ανακαλύφθηκε το 1935 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά του από το βαφτιστικό της Τζοάν Τζόρνταν (*Joan Jordan*), γραμματέως στο Κέντρο Αστροφυσικής Χάρβαρντ-Σμιθσόνιαν.

## Φυσικά χαρακτηριστικά
Η μέση διάμετρος της Ιωάννας εκτιμάται σε 20,59 ± 2,0 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0955 ± 0,021.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ιωαννα
Απολλωνία Σίφνου

Η **Απολλωνία** είναι παραδοσιακός οικισμός της Σίφνου και πρωτεύουσα του νησιού. Το όνομά της το πήρε από τον θεό Απόλλωνα. Σύμφωνα με τα αποτελέσματα της απογραφής του 2021 έχει 918 κατοίκους και είναι ο μεγαλύτερος οικισμός του νησιού. Αποκαλείται επίσης και Σταυρί.

## Γενικά - ιστορικά στοιχεία
Η Απολλωνία βρίσκεται πάνω σε τρεις λόφους στο κέντρο της Σίφνου και χαρακτηρίζεται από την παραδοσιακή κυκλαδίτικη αρχιτεκτονική. Από το 1833 ως το 1836 αποτέλεσε πρωτεύουσα του δήμου Απολλωνίας ενώ στη συνέχεια ήταν πρωτεύουσα του δήμου Σιφνίων που προέκυψε από τη συνένωση των δύο δήμων του νησιού (Απολλωνίας και Αρτεμώνα - Κάστρου). Από το 1912 ως το 1997 διετέλεσε έδρα κοινότητας της επαρχίας Μήλου ενώ μετά τις αλλαγές του σχεδίου ''Καποδίστριας'' αναδείχτηκε πρωτεύουσα του δήμου Σίφνου. Στην Απολλωνία γεννήθηκαν ο σατιρικός ποιητής και δημοσιογράφος Κλεάνθης Τριαντάφυλλος (προτομή του οποίου βρίσκεται στην πλατεία Ραμπαγά) και ο Οικουμενικός Πατριάρχης Γρηγόριος Ζ΄.

## Πολιτισμός - αξιοθέατα
Στην Πλατεία Ηρώου στεγάζεται το λαογραφικό μουσείο του νησιού, ενώ στον οικισμό εδρεύει το Φιλανθρωπικό Ίδρυμα Στυλιανού Πρόκου - *Η Αγία Αικατερίνη*, οι εγκαταστάσεις του οποίου χρησιμεύουν και ως χώρος πολιτιστικών και λοιπών εκδηλώσεων. Στην Απολλωνία υπάρχουν αρκετές εκκλησίες από τις οποίες ξεχωρίζουν η Παναγία η Ουρανοφόρα ή Γερανιοφόρα, οι ναοί του Σταυρού και του Αγίου Σώζοντα καθώς και η μονή του Θεολόγου του Μουγκού.
## Απογραφές Πληθυσμού

## Εικόνες


Αρχείο:Apollonia, Sifnos night view.jpg|Νυχτερινή άποψη της Απολλωνίας.
Αρχείο:View form Apollonoa, Sifnos island Greece.jpg|Η θάλασσα από την Απολλωνία.
File:View from Ag. Andreas to Apollonia and Artemonas, Sifnos, 153599.jpg|Άποψη του οικισμού και του Αρτεμώνα από το μοναστήρι του Αγίου Ανδρέα.


## Παραπομπές


Κατηγορία:Χωριά της Σίφνου
Κατηγορία:Χωριά της περιφερειακής ενότητας Μήλου
Πηγάδια Δράμας

Τα **Πηγάδια Δράμας** είναι ημιορεινό χωριό στον νομό Δράμας σε υψόμετρο 215 μέτρων και απέχει 16 χλμ. από τη Δράμα. Σύμφωνα με την απογραφή του 2011 έχουν 168 κατοίκους, ενώ το 2001 είχαν 255 κατοίκους. Σήμερα ανήκει στο Δήμο Δοξάτου. Οι κάτοικοί του που κατάγονται κυρίως απο τον Πόντο και τα Μικρασιατικά παράλια, ασχολούνται με τη γεωργία και κυρίως με την καπνοκαλλιέργεια.

Παλιότερα είχε το όνομα Ντιζμικλί ή Διζμηκλή που προέρχεται από την τούρκικη λέξη "ντίζ=γόνατα". Επί τουρκοκρατίας, στο ύψωμα όπου είναι κτισμένο το εκκλησάκι του Προφήτη Ηλία εκτελούνταν οι κακοποιοί που το ανέβαιναν πατώντας στα γόνατα. Το σημερινό όνομα του χωριού προήλθε απο τα πολλά πηγάδια που υπήρχαν παλιότερα. Ανάμεσα στα χωριά Πηγάδια, Βαθυχώρι και Υψηλό βρίσκεται το *Πευκοδάσος Πηγαδίων* στο οποίο έχουν διαμορφωθεί μονοπάτια και κιόσκια. Η ομώνυμη τοπική κοινότητα, στην οποία ανήκουν και οι οικισμοί Αίγειρος και Περιστέρια, το 2021 είχε 142 κατοίκους

## Πηγές
* Πηγάδια Δήμος Δοξάτου Δράμας

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Δοξάτου
Διδάσκαλοι της Εκκλησίας

Ο τίτλος του **Διδασκάλου της Εκκλησίας** (λατ. Doctor Ecclesiae) δίνεται από τη Ρωμαιοκαθολική Εκκλησία σε πρόσωπα (Αγίους) τα οποία έχουν συνεισφέρει θετικά στην εξέλιξη της Εκκλησίας και τη διάδοση της χριστιανικής πίστης. Το δικαίωμα να αναγορεύσει κάποιον Διδάσκαλο της Εκκλησίας το έχει μόνο ο Πάπας. Οι αναγορεύσεις είναι πολύ σπάνιες. Ο θεσμός υπάρχει από το 1298 και έχουν αναγορευθεί μόλις 36 άτομα από τότε.

## Κατάλογος
*Μέσα στην παρένθεση αναφέρεται πρώτα το έτος θανάτου του Αγίου/της Αγίας και μετά το έτος αναγόρευσης. Η σειρά είναι βάσει του δευτέρου.*

*Άγιος Γρηγόριος Α΄ (604, 1298)
*Άγιος Αμβρόσιος Μεδιολάνων (397, 1298)
*Άγιος Αυγουστίνος (430, 1298)
*Άγιος Ιερώνυμος (420, 1298)
*Άγιος Ιωάννης ο Χρυσόστομος (407, 1568)
*Άγιος Βασίλειος ο Μέγας (379, 1568)
*Άγιος Γρηγόριος ο Ναζιανζηνός (389, 1568)
*Άγιος Αθανάσιος ο Μέγας (373, 1568)
*Άγιος Θωμάς ο Ακινάτης (1274, 1568)
*Άγιος Μποναβεντούρα (1274, 1588)
*Άγιος Άνσελμος του Καντέρμπερι (1109, 1720)
*Άγιος Ισίδωρος Σεβίλης (636, 1722)
*Άγιος Πέτρος ο Χρυσολόγος (450, 1729)
*Άγιος Λέων Α΄ (461, 1754)
*Άγιος Πέτρος Δαμιανός (1072, 1828)
*Άγιος Βερνάρδος (1153, 1830)
*Άγιος Ιλάριος του Πικταυίου (367, 1851)
*Άγιος Αλφόνσους Λιγκουόρι (1787, 1871)
*Άγιος Φραγκίσκος ντε Σαλέ (1622, 1877)
*Άγιος Κύριλλος Αλεξανδρείας (444, 1883)
*Άγιος Κύριλλος Ιεροσολύμων (386, 1883)
*Άγιος Ιωάννης ο Δαμασκηνός (749, 1883)
*Άγιος Βέδας (735, 1899)
*Άγιος Εφραίμ ο Σύρος (373, 1920)
*Άγιος Πέτρος Κανίσιος (1597, 1925)
*Άγιος Ιωάννης του Σταυρού (1591, 1926)
*Άγιος Ροβέρτος Βελλαρμίνος (1621, 1931)
*Άγιος Αλβέρτος ο Μέγας (1280, 1931)
*Άγιος Αντώνιος της Πάδουα (1231, 1946)
*Άγιος Λαυρέντιος του Μπρίντιζι (1619, 1959) 
*Αγία Θηρεσία της Άβιλας (1582, 1970)
*Αγία Αικατερίνη της Τσεζένας (1380, 1970)
*Αγία Τερέζα του Λισιέ (1897, 1997)
*Άγιος Ιωάννης της Άβιλας (1569, 2012)
*Αγία Ιλδεγάρδη του Μπίνγκεν (1179, 2012)
*Άγιος Γρηγόριος ο Ναρεκήνσιος (1003, 2015) 
*Άγιος Ειρηναίος Λουγδούνου (202, 2022)

Κατηγορία:Καθολική Εκκλησία
Κατηγορία:Χριστιανική ορολογία
Κατηγορία:Τύποι και επωνυμίες αγίων
2678 Άαβασακσα

Ο **Άαβασακσα (Aavasaksa)** είναι αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από τον ομώνυμο λόφο κοντά στα σύνορα Φινλανδίας-Σουηδίας, η κορυφή του οποίου χρησιμοποιήθηκε ως σημείο γεωδαιτικού τόξου από τον Γάλλο μαθηματικό Μωπερτύ τον 18ο αιώνα.

## Φυσικά χαρακτηριστικά
Τα φυσικά χαρακτηριστικά του `Ααβασακσα είναι άγνωστα. Ο `Ααβασακσα περιστρέφεται γύρω από τον εαυτό του πιθανώς μία φορά κάθε 24 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ααβασακσα
2679 Κίτισβααρα

Ο **Κίτισβααρα (Kittisvaara)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από το ομώνυμο βουνό της Φινλανδίας, η κορυφή του οποίου χρησιμοποιήθηκε ως σημείο γεωδαιτικού τόξου από τον Γάλλο μαθηματικό Μωπερτύ τον 18ο αιώνα.

## Φυσικά χαρακτηριστικά
Τα κυρίως φυσικά χαρακτηριστικά του Κίτισβααρα είναι άγνωστα. Ο Κίτισβααρα περιστρέφεται γύρω από τον εαυτό του μία φορά κάθε 10 ώρες και 7 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κιτισβααρα
2680 Ματέο

Ο **Ματέο (Mateo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1975 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του Αργεντινού αστρονόμου Χοσέ Ματέο (*José Mateo*).

## Φυσικά χαρακτηριστικά
Τα φυσικά χαρακτηριστικά του Ματέο είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ματεο
Κύπελλο Ελλάδος υδατοσφαίρισης ανδρών 2013

Το Κύπελλο Ελλάδος πόλο ανδρών της περιόδου 2012-13 διεξήχθη με τη συμμετοχή μόλις οκτώ ομάδων, επτά από την Α1 κατηγορία και μόλις μία από την Α2. Τον τίτλο κατέκτησε ο '''Ολυμπιακός''' για 15η φορά στην ιστορία του.

## Προημιτελικοί
Τετάρτη 10 Απριλίου 2013

## 14ο Final Four
Διεξήχθη στις 17 και 18 Μαΐου 2013 στη Λαμία.
### Ημιτελικοί

### Τελικός

## Κατάταξη

#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός: **Κυπελλούχος Ελλάδος 2013**
# 24px Ν.Ο. Βουλιαγμένης
# Ν.Ο. Αργοστολίου και  Νηρέας Λαμίας

## Εξωτερικοί σύνδεσμοι



2013
Κατηγορία:Υδατοσφαίριση το 2013
Μπέλο Οριζόντε

Το **Μπέλο Οριζόντε** (πορτογαλικά: *Belo Horizonte*, όμορφος ορίζοντας, προφέρεται Μπέλου Οριζόντσι στα βραζιλιάνικα Πορτογαλικά) είναι η πρωτεύουσα και μεγαλύτερη πόλη της βραζιλιάνικης πολιτείας Μίνας Ζεράις, στη νοτιοανατολική Βραζιλία. Η πόλη σύμφωνα με την απογραφή του 2010 έχει 2.475.440, ενώ η μητροπολιτική περιοχή του έχει 5.497.922, γεγονός που την κατατάσσει ως την τρίτη μεγαλύτερη στη χώρα, μετά το Σάο Πάολο και το Ρίο ντε Τζανέιρο. Η πόλη έχει χτιστεί πάνω σε πολλούς λόφους και περιβάλλεται τελείως από βουνά. Γύρω από τον αστικό ιστό της πόλης βρίσκονται μεγάλα πάρκα, όπως Πάρκε ντας Μανγκαμπέιρας, το οποίο έχει έκταση 2,35 τετραγωνικά χιλιόμετρα και περιλαμβάνει δάση.
## Ιστορία
Υπήρχε οικισμός στην περιοχή από τον 18ο αιώνα, αλλά η σημερινή πόλη όπως υπάρχει σήμερα, σχεδιάστηκε και κατασκευάστηκε τη δεκαετία του 1890 για να αντικαταστήσει το Όουρο Πρέτο ως πρωτεύουσα της πολιτείας. Η πόλη σήμερα είναι ένας συνδυασμός παλαιών και σύγχρονων κτιρίων και περιλαμβάνει επίσης μερικά γνωστά βραζιλιάνικα ορόσημα, όπως η λίμνη Λαγκόα ντα Παμπούλια. Οι σχεδιαστές της πόλης Ααράο Ρέις και Φρανσίσκο Μπικάλο, εμπενεύστηκαν από την πολεοδομία της Ουάσινγκτον.

Το Μοντέρνο Συγκρότημα Παμπούλια, στην ομώνυμη περιοχή, σχεδιασμένο από τον Όσκαρ Νίεμαϊερ, αποτελεί μνημείο παγκόσμιας κληρονομιάς από το 2016.

## Παραπομπές


## Εξωτερικοί σύνδεσμοι

Κατηγορία:Πόλεις της Βραζιλίας
Αμαλία του Τσβάιμπρυκεν-Μπίρκενφελντ

Η **Αμαλία** (γερμ. *Amalie, Pfalzgräfin von Zweibrücken-Birkenfeld-Bischweiler*, 10 Μαΐου 1752- 15 Νοεμβρίου 1828) του Οίκου του Βίττελσμπαχ ήταν κόμισσα του Τσβάιμπρυκεν-Μπίρκενφελντ και μετέπειτα βασίλισσα της Σαξονίας και δούκισσα της Βαρσοβίας μέσω του γάμου της.

## Βιογραφία
Η *Μαρία Αμαλία Αυγούστα* γεννήθηκε στο Μάννχαϊμ και ήταν το τρίτο παιδί και η πρώτη κόρη του Φρειδερίκου Μιχαήλ του Παλατινάτου-Τσβάιμπρυκεν-Μπίρκενφελντ και της Μαρίας Φραγκίσκης, κόρης του Ιωσήφ Καρόλου του Παλατινάτου-Ζούλτσμπαχ. Ήταν η μεγαλύτερη αδελφή του Μαξιμιλιανού Α΄ Ιωσήφ της Βαυαρίας.

Νυμφεύθηκε το 1769 το Φρειδερίκο Αύγουστο Α΄ της Σαξονίας ο οποίος μετά έλαβε τον τίτλο του *[[Βασίλειο της Σαξονίας|βασιλιά της Σαξονίας]]* και του *[[Δουκάτο της Βαρσοβίας|δούκα της Βαρσοβίας]]* από το Ναπολέοντα Βοναπάρτη, το 1806. Απέκτησε τέσσερα παιδιά, εκ των οποίων επιβίωσε το ένα.

Μετά το θάνατο της συννυφάδας της, Καρολίνας της Πάρμας, το 1804 η Αμαλία και η άλλη συννυφάδα της, Μαρία Θηρεσία της Αυστρίας, ανέλαβαν την ανατροφή των παιδιών της Καρολίνας με μεγάλη αυστηρότητα.

Απεβίωσε σε ηλικία 76 ετών στη Δρέσδη και ενταφιάστηκε στον Καθεδρικό Ναό της πόλης.

## Οικογένεια
Η Αμαλία νυμφεύθηκε το 1769 το Φρειδερίκο Αύγουστο Α΄ της Σαξονίας ο οποίος μετά έλαβε τον τίτλο του *[[Βασιλιάς|βασιλιά]]* από το Ναπολέοντα Βοναπάρτη, το 1806. Απέκτησαν 4 παιδιά.

Απέκτησαν: 
* θνησιγενές τέκνο (1771).
* θνησιγενές τέκνο (1775).
* Μαρία Αυγούστα (1782 - 1863).
* θνησιγενές τέκνο (1797).

## Πρόγονοι





## Δείτε επίσης
* Χριστιανός Γ΄ του Παλατινάτου-Τσβάιμπρυκεν-Μπίρκενφελντ

## Αναφορές σε πηγές


|-

|-

|-

Κατηγορία:Ιστορία της Βαυαρίας
Κατηγορία:Βασίλισσες της Σαξονίας
Κατηγορία:Παλατινές κόμισσες του Τσβάιμπρυκεν
Κατηγορία:Εκλέκτειρες της Σαξονίας
Λέι απ

Το **λέι απ** (αγγλικά: layup) στην καλαθοσφαίριση είναι ένα σουτ 2 πόντων όπου ο παίκτης κάνοντας άλμα από κάτω, αφήνει την μπάλα κοντά στο καλάθι με το ένα χέρι για να αναπηδήσει από το ταμπλό μέσα στο καλάθι. Η κίνηση και το ένα χέρι που χρησιμοποιείται, το διακρίνει από το τζαμπ σουτ. Το λέι απ θεωρείται το πιο βασικό σουτ στο μπάσκετ. Όταν κάνει λέι απ ο παίκτης, σηκώνει το πόδι που είναι μακριά από το καλάθι. Ένα ελεύθερο λέι απ έχει συνήθως ένα υψηλό ποσοστό επιτυχίας. Το κύριο εμπόδιο είναι να πάει ο παίκτης κοντά στη στεφάνη και να αποφύγει το κόψιμο από τους ψηλότερους παίκτες που συνήθως στέκονται κοντά στο καλάθι. Κοινές στρατηγικές λέι απ είναι η δημιουργία χώρων, απελευθέρωση της μπάλας από ένα διαφορετικό σημείο ή και η εναλλαγή χεριών. Υπάρχει, επίσης, και το λεγόμενο **ανάποδο λέι απ**, όπου ο παίκτης αφήνει την μπάλα να αναπηδήσει από το ταμπλό μέσα στο καλάθι, αλλά με κατεύθυνση της μπάλας προς τα πίσω από αυτόν, αντί μπροστά του, το οποίο είναι φυσικά δυσκολότερο από το κοινό λέι απ.

Ένας παίκτης που φτάνει την μπάλα πάνω από την στεφάνη, μπορεί να επιλέξει το πιο θεαματικό και υψηλότερο σε ποσοστό επιτυχίας κάρφωμα, αντί του λέι απ.

## Εξωτερικοί σύνδεσμοι
* Information on Layup and Variants

Κατηγορία:Ορολογία καλαθοσφαίρισης
Άλεϊ-ουπ

Το **άλεϊ-ουπ** (αγγλικά: alley-oop) στην καλαθοσφαίριση είναι ένα είδος επιθετικής συνδυασμένης κίνησης στην οποία ένας παίκτης ρίχνει την μπάλα κοντά στο καλάθι (αντί με απευθείας σουτ με σκοπό να τη βάλει στο καλάθι), ενώ ένας συμπαίκτης του κάνει άλμα, πιάνει την μπάλα στον αέρα και αμέσως (πριν ο ίδιος ξαναπέσει στο έδαφος) πετυχαίνει ένα καλάθι, συνήθως με κάρφωμα ή κάποιες φορές με λέι απ. Το άλεϊ-ουπ συνδυάζει στοιχεία όπως η ομαδική συνεργασία, η σωστή πάσα και ο συγχρονισμός.

## Βιβλιογραφία
* Lothar Bösing, Christian Bauer, Hubert Remmert und Andreas Lau: Handbuch Basketball, Meyer & Meyer Sport, August 2012, ISBN 978-3898997287, Glossar S. 402.

Κατηγορία:Ορολογία καλαθοσφαίρισης
Ωζέ ντε Μπαλμπάν

Ο **Ωζέ ντε Μπαλμπάν** (συχνά απαντάται ως **Oger de Balben**, **Otteger de Balben**, ή **Auger de Barben**), γεννήθηκε στο Ριζούλ. Υπήρξε ο τρίτος ηγούμενος του τάγματος των Οσπιταλιέρων του Αγίου-Ιωάννη της Ιερουσαλήμ από το 1160 ως το 1162.

Η ανιδιοτέλεια, η μετριοφροσύνη ακόμη και η ταπεινοφροσύνη, οι οποίες αξίες κυριαρχούσαν κατά τον πρώτο αιώνα ύπαρξη του Τάγματος, απέτρεψαν την εμφάνιση μνηστήρων κατά την διάρκεια των εκλογών εντός αυτού. Ο Ωζέ ντε Μπαλμπάν επελέγη δια βοής και και με την καθολική αποδοχή του συνόλου του Τάγματος. Ήταν ευγενής καταγόμενος από το Ντωφινέ, παλιός συμπολεμιστής του Ραϊμόν ντυ Πουί τον οποίο και διαδέχτηκε, σεβάσμιος εντός του Τάγματος για την πίστη του και την επιφυλακτηκότητά του, και του οποίου η γνώμη ήταν βαρύνουσας σημασίας στην αυλή του Βασιλείου της Ιερουσαλήμ.

## Παραπομπές


## Βιβλιογραφία
*  Bertrand Galimard Flavigny (2006) *Histoire de l'ordre de Malte*, Perrin, Paris

Κατηγορία:Ηγούμενοι του Τάγματος του Αγίου Ιωάννη της Ιερουσαλήμ
Κατηγορία:Ρωμαιοκαθολικοί μοναχοί
Ωζε ντε Μπαλμπαν
Γεράσιμος Μεταξάς (πολιτικός)

Ο **Γεράσιμος Μεταξάς** (Αννινάτα Κεφαλληνίας, 1907 – Αθήνα 23 Απριλίου 1966) ήταν Έλληνας πολιτικός. 

## Πορεία
Ήταν γιος του Παναγή Μεταξά. Σπούδασε εμπορικές και οικονομικές επιστήμες. Κατά την περίοδο της Ναζιστικής Κατοχής συνελήφθη από τους Γερμανούς και φυλακίστηκε για 9 μήνες. Αποφυλακίστηκε το 1942. Κατά τη διακυβέρνηση του Ιωάννη Μεταξά ανέλαβε διευθυντής του πολιτικού γραφείου του δικτάτορα. 

Εξελέγη βουλευτής στην ιδιαίτερη πατρίδα του με τον Ελληνικό Συναγερμό (1951, 1952) και μετά με την ΕΡΕ (1956, 1958, 1961, 1964).

Πέθανε εν ενεργεία το 1966 σε νοσοκομείο έπειτα από χειρουργική επέμβαση για χολολιθίαση και την έδρα του κατέλαβε ο Χαράλαμπος Μεσσάρης.

## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 42, σελ. 13

## Παραπομπές


Κατηγορία:Βουλευτές Κεφαλληνίας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κανόνες του Σέφιλντ

Οι **Κανόνες του Σέφιλντ** ήταν ένας κώδικας του ποδοσφαίρου που επινοήθηκε και εφαρμόστηκε στην αγγλική πόλη Σέφιλντ μεταξύ 1857 και 1877. Οι κανόνες επινοήθηκαν από τους Ναθάνιελ Κρέσγουικ και Ουίλιαμ Πρεστ για χρήση από τη νεοσύστατη Σέφιλντ ΦΚ. Στη συνέχεια, οι κανόνες υιοθετήθηκαν σαν οι επίσημοι κανόνες της Ποδοσφαιρικής Ομοσπονδίας του Σέφιλντ (Sheffield Football Association) μετά τη δημιουργία της το 1867. Εξαπλώθηκαν πέρα από τα όρια της πόλης και σε άλλους συλλόγους και ομοσπονδίες στη βόρεια και κεντρική Αγγλία, καθιστώντας τους την πιο διαδεδομένη μορφή ποδοσφαίρου τις δεκαετίες του 1860 και 1870.

Έξι χρόνια μετά τη δημιουργία των κανόνων του Σέφιλντ, δημιουργήθηκαν οι Κανόνες του Παιχνιδιού. Οι κανονισμοί είχαν επηρεαστεί από τους Κανόνες του Σέφιλντ, ωστόσο λόγω των διαφορών των δύο κανονισμών, οι Κανόνες του Σέφιλντ συνέχισαν να χρησιμοποιούνταν. Κατά την περίοδο αυτή πολλά από τα στοιχεία των κανόνων ενσωματώθηκαν στους Κανονισμούς του Παιχνιδιού. Πολλά παιχνίδια διεξάγονταν μεταξύ του Σέφιλντ και του Λονδίνου με τη χρήση και των δύο κανονισμών. Αυτό οδήγησε το 1877 σε μια συμφωνία σε ένα ενιαίο σύνολο κανόνων που διαχειριζόταν η Ποδοσφαιρική Ομοσπονδία Αγγλίας.

Οι Κανόνες του Σέφιλντ είχαν σημαντική επιρροή στο πώς αναπτύχθηκε το σύγχρονο παιχνίδι ποδοσφαίρου. Μεταξύ άλλων εισήγαγαν την έννοια έμμεσου ελεύθερου λακτίσματος μετά από φάουλ, το Το γωνιαίο λάκτισμα (Κόρνερ) και την Επαναφορά από την πλάγια γραμμή (Πλάγιο άουτ) στους Κανονισμούς του Παιχνιδιού.

Ακόμη, η κατάργηση της αλίευσης της μπάλας οδήγησε τις ομάδες του Σέφιλντ να είναι οι πρώτες που θα κτυπούν την μπάλα με το κεφάλι. Τα παιχνίδια που παίζονταν σύμφωνα με τους Κανόνες του Σέφιλντ επίσης οδήγησαν στην ανάπτυξη της κεφαλιάς και ήταν η προέλευση του τερματοφύλακα και των αμυντικών θέσεων. Τα πρώτα διεθνή διασυλλογικά παιχνίδια και τα ανταγωνιστικά τουρνουά διεξάγονταν με τους Κανόνες του Σέφιλντ.

## Παραπομπές


## Πηγές
*Χρόνια πολλά, ποδόσφαιρο!
*Sheffield F.C.: Η ιστορία της πρώτης ομάδας στα χρονικά του ποδοσφαίρου 
*Το πρώτο ματς της ιστορίας...
*Sheffield FC: Σβήνει τα 155α κεράκια της!

Κατηγορία:Κανόνες Ποδοσφαίρου
Κατηγορία:Σέφιλντ
Κατηγορία:Σέφιλντ Φ.Κ.
Εξέγερση των Δεκεμβριστών

**Δεκεμβριστές**, (Dekabristy) ονομασία που αποδόθηκε στους Ρώσους επαναστάτες, οι οποίοι πήραν μέρος στις εξεγέρσεις που ξέσπασαν τον Δεκέμβριο του 1825 στην Αγία Πετρούπολη και στη νότια Ρωσία. Με τον ίδιο όρο χαρακτηρίστηκαν επίσης και τα μέλη των μυστικών ενώσεων που είχαν προετοιμάσει την εξέγερση.

Εξαιτίας της καθυστερημένης πολιτικής και κοινωνικής οργάνωσης στη Ρωσία την εποχή εκείνη, ήταν διαδεδομένη η αντίληψη -κυρίως μεταξύ των αξιωματικών που είχαν πάρει μέρος στις ευρωπαϊκές εκστρατείες - ότι ήταν αναγκαία μια βίαιη εξέγερση για τον μετασχηματισμό και τον εκσυγχρονισμό της χώρας. Εκείνοι που υποστήριζαν αυτή τη θέση συγκρότησαν την Ένωση της Σωτηρίας, η οποία μετονομάστηκε σε Ένωση του κοινού Καλού, το 1818. Αργότερα, η μυστική αυτή οργάνωση χωρίστηκε σε δύο ενώσεις: του Βορρά και του Νότου, από τις οποίες η δεύτερη, που ήταν πιο ριζοσπαστική, συγχωνεύτηκε με τη νέα οργάνωση που εμφανίστηκε στο μεταξύ, τον Μυστικό Σύνδεσμο των Ενωμένων Σλάβων. Σε μια σύντομη περίοδο μεσοβασιλείας, μετά το θάνατο του τσάρου Αλεξάνδρου Α΄ και εξαιτίας της σύλληψης του Μουραβιόφ Αποστόλ, ξέσπασε εξέγερση στη Νότια Ρωσία, αλλά τα κυβερνητικά στρατεύματα την κατέπνιξαν σε σύντομο χρονικό διάστημα. 

## Συνέπειες και αποτελέσματα
Ανάλογη τύχη είχε και η εξέγερση ορισμένων στρατιωτικών τμημάτων που ξέσπασε στην Αγία Πετρούπολη στις 14 Δεκεμβρίου, ημέρα που είχε οριστεί για τη στέψη του τσάρου Νικολάου Α΄ Ακολούθησαν πολυάριθμες συλλήψεις και πολλοί κατηγορούμενοι οδηγήθηκαν στο Ανώτατο Δικαστήριο. Πέντε απ΄αυτούς καταδικάστηκαν σε θάνατο με απαγχονισμό και εκατοντάδες σε καταναγκαστικά έργα στη Σιβηρία.

Ξεκίνησαν ανακρίσεις με συμμετοχή και του ίδιου του αυτοκράτορα, Νικολάου Α' στην ανακριτική επιτροπή. Καταδικάστηκαν σε θάνατο και εκτελέστηκαν δια απαγχονισμού οι θεωρούμενοι ως πρωταίτιοι, οι Πιοτρ Γκριγκόρεβιτς Κακόφσκι, Σεργκέι Ιβάνοβιτς Μουράβιοφ-Αποστόλ, Μιχαήλ Παύλοβιτς Μπεστούσεφ-Ριουμίν, ο ποιητής Κοντράτι Φιοντόροβιτς Ρυλέγιεφ και ο συνταγματάρχης και ιδεολογικό μυαλό του κινήματος Πάβελ Πέστελ, βετεράνος των πολέμων 1812-1813. Όλοι τους, με εξαίρεση τον πρώτο, ήταν πολύ καλοί φίλοι του Πούσκιν. Πολλοί άλλοι εξορίστηκαν σε καταναγκαστικά έργα στα βάθη της Σιβηρίας και πέθαναν από τις κακουχίες ή επέστρεψαν στα σπίτια τους μετά από πολλά χρόνια. Πολλοί από τους Δεκεμβριστές που μαρτύρησαν στους τόπους εξορίας ήταν από το Λύκειο του Τσάρσκογιε Σελό παλιοί συμμαθητές του ποιητή. Πολλοί από αυτούς που τούς ανέκριναν ήταν συμμαθητές τους από το ίδιο Λύκειο.

Η πολιτική και η κοινωνική σημασία του κινήματος των **Δεκεμβριστών** ήταν σημαντική,  γιατί οι ιδέες τους προηγήθηκαν των πανσλαβιστικών θεωριών που εμφανίστηκαν λίγο αργότερα, αλλά κυρίως επειδή άνοιξαν τον δρόμο για τις κοινωνικές μεταρρυθμίσεις κατά το δεύτερο μισό του ίδιου αιώνα.

## Παραπομπές


## Βιβλιογραφία
*E. Almendingen, The Emperor Alexander I, 1964

## Εξωτερικοί σύνδεσμοι
* 

Κατηγορία:Ιστορία της Ρωσίας
Κατηγορία:Ταραχές
Κατηγορία:Συνωμοσίες
Φαβία Ευδοκία

Η **Φαβία Ευδοκία** (580 - 13 Αυγούστου 612) ήταν αυτοκράτειρα του Βυζαντίου (610 - 612), πρώτη σύζυγος του αυτοκράτορα Ηρακλείου. Ο πατέρας της, σύμφωνα με τον Θεοφάνη τον Ομολογητή, ήταν Ρόγας, κτηματίας στο Εξαρχάτο της Αφρικής το οποίο κυβερνούσε από το 600 ο πεθερός της, Ηράκλειος ο Πρεσβύτερος.

Αρραβωνιάστηκε τον μέλλοντα Βυζαντινό αυτοκράτορα Ηράκλειο, την εποχή που ο ίδιος βρισκόταν ακόμα στην Καρχηδόνα μαζί με τον πατέρα του. Ο σύζυγός της και ο πεθερός της ξεκίνησαν επανάσταση εναντίον του τυράννου αυτοκράτορα Φωκά (608). Σύμφωνα με ανεπιβεβαίωτες πληροφορίες φυλακίστηκε από τον Φωκά μαζί με την πεθερά της Επιφανεία (610). Ο γάμος της με τον Ηράκλειο έγινε την ίδια μέρα που ο σύζυγος της στέφθηκε αυτοκράτορας.

Ήταν πολύ αγαπητή στον βυζαντινό λαό, αλλά πέθανε πρόωρα από επιληψία στις 13 Αυγούστου 612 και ετάφη στον ναό των Αγίων Αποστόλων. Μετά τον θάνατό της, ο Ηράκλειος παρά την σκληρή αντίδραση του λαού και της εκκλησίας παντρεύτηκε την ανιψιά του, Μαρτίνα.

## Οικογένεια
Παντρεύτηκε στις 5 Οκτωβρίου 610 τον Ηράκλειο Αυτοκράτορα των Ρωμαίων και απέκτησε δύο τέκνα:
* Επιφανεία, γενν. 611.
* Κωνσταντίνος Γ΄ 612-641, Αυτοκράτορας των Ρωμαίων.
** Κώνστας Β΄ 630-668, Αυτοκράτορας των Ρωμαίων.

## Πηγές
* http://www.documentacatholicaomnia.eu/03d/0806-0815,_Nicephorus_Constantinopolitanus,_Breviarium_Historicum_%28CSHB_Petavio_Intrerprete%29,_GR.pdf

Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 7ου αιώνα
Μιχάλης Ρούσσος

Ο **Μιχάλης Ρούσσος** (Καισαριανή Αττικής 3 Απριλίου 1941 - Αθήνα 6 Αυγούστου 1983) ήταν Έλληνας δημοσιογράφος και τηλεπαρουσιαστής.

## Βιογραφία
Ο Ρούσσος γεννήθηκε στην Καισαριανή στις 3 Απριλίου του 1941. Σπούδασε δημοσιογραφία στην Αθήνα και μηχανολόγος στο Εθνικό Μετσόβιο Πολυτεχνείο. Μετά το τέλος των σπουδών του και την εκπλήρωση της στρατιωτικής του θητείας, παρουσίαζε διάφορες εκπομπές στην τηλεόραση, με γνωστότερη το Κάθε μεσημέρι.
Η δημοσιογραφική του καριέρα ξεκίνησε από την Υπηρεσία Ραδιοφωνικών Ειδήσεων, όπου είχε την επιμέλεια της σύνταξης του γερμανικού δελτίου, ενώ αργότερα παρουσίασε την εκπομπή για τον απόδημο ελληνισμό στο γερμανικό κανάλι.

Στην εκπομπή Κάθε μεσημέρι παρέλαβε τη σκυτάλη στις 20 Δεκεμβρίου του 1976 από τον Νάσο Αθανασίου, καθώς ο  πρώτος έφυγε για να υπηρετήσει τη δική του στρατιωτική θητεία. Την εκπομπή αυτή ο Ρούσσος την είχε αγαπήσει περισσότερο από όλες τις προηγούμενες που είχε παρουσιάσει, ώστε όταν στις 11 Απριλίου του 1979 η Διοίκηση της ΕΡΤ του έστειλε στο σπίτι του επιστολή με την οποία τον ενημέρωνε πως μετά από δυο ημέρες(Παρασκευή 13 Απριλίου 1979) η συγκεκριμένη εκπομπή θα έβγαινε στον αέρα για τελευταία φορά, στενοχωρήθηκε τόσο πολύ, που έπεσε σε βαθιά κατάθλιψη. Από τότε ήταν μονίμως άρρωστος και η κατάστασή του επιδεινώθηκε τη Μεγάλη Πέμπτη 5 Μαΐου του 1983, όταν προσβλήθηκε από καρκίνο. Μέχρι το τέλος της ζωής του ήταν ενεργός και παρουσίαζε το τηλεπαιχνίδι "Τριάντα Ένα" (στην ΕΡΤ). Πέθανε από καρδιακή προσβολή τα ξημερώματα του Σαββάτου 6 Αυγούστου του 1983 σε ηλικία 42 μόλις ετών και τρεις ημέρες αργότερα (Τρίτη 9 Αυγούστου 1983) κηδεύτηκε στο Νεκροταφείο Ζωγράφου.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες παρουσιαστές
Γρηγορία

Η **Γρηγορία** ήταν αυτοκράτειρα του Βυζαντίου, ανιψιά του αυτοκράτορα Μεγάλου Ηρακλείου κόρη του ξαδέλφου του Νικήτα και σύζυγος του γιου του αυτοκράτορα Κωνσταντίνου Γ'. 

## Βίος
Η **Γρηγορία** ζούσε αρχικά στην Καρχηδόνα όπου ο πατέρας της Νικήτας είχε τοποθετηθεί έξαρχος από τον αυτοκράτορα ξάδελφο του. Παντρεύτηκε  τον ξάδελφο της συναυτοκράτορα Κωνσταντίνο-κάποια στιγμή μετά το 630- όταν ο ίδιος ήταν 17 ετών και μαζί του απέκτησε τον μελλοντικό αυτοκράτορα Κώνστα Β' (641 - 668) και άγνωστο αριθμό ακόμα παιδιών ανάμεσα τους τον Θεοδόσιο που δολοφονήθηκε από τον αυτοκράτορα αδελφό του (660). 
Αυτοκράτειρα για ελάχιστους μήνες από τις 11 Φεβρουαρίου/641 που πέθανε ο πεθερός της αυτοκράτορας Ηράκλειος ώς τον Μάιο του ίδιου χρόνου που πέθανε ο σύζυγος της δεν είχε ενεργό ρόλο στην κυβέρνηση την εποχή του γιου της Κώνστα.

## Παραπομπές


## Πηγές
*NΙΚΗΦΟΡΟΥ ΠΑΤΡΙΑΡΧΟΥ ΚΩΝΣΤΑΝΤΙΝΟΥΠΟΛΕΩΣ - ΙΣΤΟΡΙΑ ΣΥΝΤΟΜΟΣ ΑΠΟ ΤΗΣ ΜΑΥΡΙΚΙΟΥ ΒΑΣΙΛΕΙΑΣ
*Lynda Garland, Βυζαντινές αυτοκράτειρες. Γυναίκες και εξουσία στο Βυζάντιο, 527-1204,μτφρ. Νάνσυ Κουβαράκου, εκδ.'Ελλην, Αθήνα,2000, σελ.75-76

Κατηγορία:Σύζυγοι Βυζαντινών Αυτοκρατόρων
Κατηγορία:Δυναστεία του Ηρακλείου
Κατηγορία:Βυζαντινοί του 7ου αιώνα
Γιουν Μπο-σον

Ο **Γιουν Μπό-σον** (Yun Bo-seon) (Κορεατικά: 윤보선, Χάντσα:尹潽善, 26 Αυγούστου 1897 - 18 Ιουλίου 1990) ήταν Πρόεδρος της Νότιας Κορέας από το 1960 ως το 1962, δήμαρχος της Σεούλ από το 1948 ως το 1950.

## Παραπομπές


## Εξωτερικοί σύνδεσμοι
*Γιουν Μπό-σον  
*Γιουν Μπό-σον 
*Γιουν Μπό-σον 
*Yun Bo-seon Presidential memorial 
*δήμαρχος της Σεούλ 

Κατηγορία:Πρόεδροι της Νότιας Κορέας
Κατηγορία:Κορεάτες επαναστάτες
Λουίς Φαμπιάνο

Ο **Λουίς Φαμπιάνο** είναι Βραζιλιάνος ποδοσφαιριστής γεννημένος στις
8 Νοεμβρίου 1980 και αγωνίζεται στην βραζιλιάνικη Σάο Πάολο.

## Καριέρα

### Οι πρώτοι σύλλογοι

Ο Φαμπιάνο ξεκίνησε την ποδοσφαιρική του καριέρα το 1998 από την Πόντε Πρέτα. Είχε δύο μέτριες σεζόν καθώς σκόραρε 3 γκολ σε 12 αγώνες. Το 2000 πήγε στη γαλλική Ρεν με δύο απογοητευτικές σεζόν γιατί δε σκόραρε σε κανένα από τα 11 μάτς που αγωνίστηκε. Το 2001 πήγε σαν δανεικός στη Σάο Πάολο και έβαλε 9 γκολ σε 29 αγώνες. Το καλοκαίρι του 2002 αγοράστηκε από τη βραζιλιάνικη ομάδα. Έκανε 2 εξαιρετικές εποχές σκοράροντας 52 γκολ σε 65 αγώνες, αλλά στο Κόπα Σουδαμερικάνα του 2003 έκανε ένα σκληρό φάουλ κλοτσώντας τον αντίπαλο στον λαιμό. Από τότε οι φίλαθλοι ονόμασαν τον Φαμπιάνο το > του βραζιλιάνικου ποδοσφαίρου.

### Πόρτο και Σεβίλλη

Το καλοκαίρι του 2004 ο Φαμπιάνο πήγε στην  Πόρτο έναντι 1.875.000€, αγοράζοντας μόνο το 25% των δικαιωμάτων του. Εκεί αγωνιζόταν ο συμπαίκτης του στην Εθνική Βραζιλίας ο Ντιέγκο.  Είχε μία προβληματική σεζόν, σκοράροντας μόνο 3 γκολ σε 22 ματς. Το 2005 πήγε στην Σεβίλλη ΦΚ και η ισπανική ομάδα κατέλαβε το ποσό των 7.150.000€. Ο Φαμπιάνο είχε καλές σεζόν και σκόραρε με κεφαλιά στον τελικό του Κυπέλλου ΟΥΕΦΑ του 2006. Η Σεβίλλη νίκησε την αγγλική Μίντλεσμπρο στον τελικό. Οι επιτυχημένες εμφανίσεις του συνεχίστηκαν και τις σεζόν από το 2007 ως το 2011 πετυχαίνοντας 72 τέρματα σε 149 αγώνες.

### Η επιστροφή στη Σάο Πάολο

Το 2011 ο Φαμπιάνο αποφάσισε να γυρήσει στη Σάο Πάολο απορρίπτοντας την προσφορά της Ίντερ. Στο αεροδρόμιο περίπου 45.000 φίλοι της Σάο Πάολο υποδέχτηκαν θερμά τον Φαμπιάνο.

## Εθνική Ομάδα

Ο Φαμπιάνο έκανε το ντεμπούτο του με την εθνική Βραζιλίας στις 11 Ιουνίου 2003 στα πλαίσια ενός φιλικού αγώνα ενάντια στη Νιγηρία. Το 2004 κέρδισε το Κόπα Αμέρικα μαζί με το εθνόσημο. Έχει σκοράρει 28 γκολ σε 55 συμμετοχές.

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Ασοσιασάο Ατλέτικα Πόντε Πρέτα
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές ΦΚ Πόρτο
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Κυπέλλου Συνομοσπονδιών FIFA 2003
Κατηγορία:Πολιτογραφημένοι πολίτες της Ισπανίας
Κατηγορία:Ποδοσφαιριστές Λιγκ Ουάν Κίνας
Κατηγορία:Παίκτες νικητές Κόπα Αμέρικα
Κατηγορία:Παίκτες νικητές Κυπέλλου Συνομοσπονδιών FIFA
Ορκ (Μέση Γη)

**Ορκ** ονομάζεται η τερατοειδούς μορφής φυλή, που επινόησε και χρησιμοποίησε ο Τόλκιν στα μυθιστορήματά του "Ο Άρχοντας των Δαχτυλιδιών" και "Χόμπιτ". 

Σύμφωνα με αυτόν, δημιουργήθηκαν από τον Άρχοντα του Σκότους Μέλκορ (ή Μόργκοθ αργότερα), ο οποίος διέφθειρε και τερατοποίησε ξωτικά για να τον υπηρετούν. 

Υπάρχουν διάφορες φυλές Ορκ, που διαφέρουν ως προς τον τρόπο κατασκευής τους, ωστόσο όλοι τους φαίνεται ότι είναι φτιαγμένοι από λάσπη και ακρωτηριασμένα μέλη Ξωτικών. 

Πρόκειται για έναν κτηνώδη λαό που δε σκέφτεται τίποτα άλλο εκτός από το συμφέρον του, δε σέβεται κανέναν και τίποτα και δε διστάζει μπροστά σε τίποτα για να πετύχει το σκοπό του. Είναι χαιρέκακος, βάνδαλος, ακόμα και κανίβαλος σε κάποιες περιπτώσεις, αλλά στις περισσότερες περιπτώσεις όχι και πολύ ευφυής. Ακολουθεί πιστά τον αφέντη του, μέσω του οποίου τροφοδοτείται με δύναμη και κακία. Χαρακτηριστικό παράδειγμα αυτού του "δεσμού" μεταξύ αφέντη και δούλου είναι το γεγονός ότι, όταν ο Σάουρον έχασε τη δύναμή του, οι Ορκ του αποδυναμώθηκαν τόσο, ώστε καταστράφηκαν. 

Μιλούν  διάφορες διαλέκτους, τόσο βάρβαρες όσο και οι ίδιοι, αν και επίσημη γλώσσα τους θεωρείται, την εποχή ακμής του βασιλείου του αφέντη τους, η "Μαύρη Ομιλία", όπως ονομάστηκε, την οποία δημιούργησε ο ίδιος ο Σάουρον με σκοπό να μιληθεί από όλα τα πλάσματά του - ίσως και από όλη τη Μέση Γη.

## Εξωτερικοί σύνδεσμοι

Κατηγορία:Χαρακτήρες από τη Μέση Γη
Χαράλαμπος Μεσσάρης

Ο **Χαράλαμπος Μεσσάρης του Ευαγγέλου** (Ληξούρι, 1927 -  5 Δεκεμβρίου 2006) ήταν Έλληνας πολιτικός. Υπηρέτησε ως βουλευτής Κεφαλονιάς και Ιθάκης για 8 περίπου χρόνια τις περιόδους 1966-1967 και 1974-1981.

## Σταδιοδρομία
Σπούδασε Νομικά στο πανεπιστήμιο των Αθηνών και εργάστηκε ως δικηγόρος στην ελληνική πρωτεύουσα.

Το 1966 έγινε για πρώτη φορά βουλευτής με την ΕΡΕ καταλαμβάνοντας την έδρα του Γεράσιμου Μεταξά, που πέθανε τον Απρίλιο του 1966.. Μετά τη Μεταπολίτευση επέστρεψε ως βουλευτής με τη ΝΔ, κερδίζοντας τις εκλογικές αναμετρήσεις των ετών 1974 (με 7.120 ψήφους)και 1977.

Ήταν Πρόεδρος του Δ.Σ. του Ιπποκράτειου νοσοκομείου από το 1989 έως το 1990, καθώς και του Θριάσιου Νοσοκομείου Ελευσίνας από το 1991 ως το 1993. 

Κηδεύτηκε στις 6 Δεκεμβρίου 2006.Με τη σύζυγό του, Ελένη Μολφέτα, απέκτησαν δύο παιδιά, το Βαγγέλη και την Αθηνά. 

## Πηγές
Π. Φωκάς: Αφιέρωμα για την απώλεια του Χαράλαμπου Μεσσάρη, 5-12-2006.

## Παραπομπές


Κατηγορία:Βουλευτές Κεφαλληνίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες δικηγόροι του 20ού αιώνα
Ούγος Β΄ ντε Σαρπινύ

Ο **Ούγος Β΄ ντε Σαρπινύ** (γαλλικά : *Hugues de Charpigny*) ήταν Γαλλικής καταγωγής ιππότης, ευγενής του Πριγκιπάτου της Αχαΐας και βαρώνος της Βοστίτσας. Ήταν γιος του Γκυ ντε Σαρπινύ και κληρονόμος του το 1295 στη Βαρωνία της Βοστίτσας. Πέθανε προ του 1316, και τον διαδέχτηκε μια κόρη του, που παντρεύτηκε τον Φίλιππο της Ζονβέλ.

## Πηγές
* 

Κατηγορία:Βαρώνοι του Πριγκιπάτου της Αχαΐας
Κατηγορία:Βαρωνία της Βοστίτσας